## Rješenje o odobrenju objavljivanja ponude za preuzimanje društva Jadroplov d.d., Split Fiama Holdingsu S.A. iz Republike Liberije

### NN 134/2004 (27.9.2004.), Rješenje o odobrenju objavljivanja ponude za preuzimanje društva Jadroplov d.d., Split Fiama Holdingsu S.A. iz Republike Liberije

# KOMISIJA ZA VRIJEDNOSNE PAPIRE REPUBLIKE HRVATSKE

2386

Na teme­lju
odredbe članka 13. stavka 4. Zakona o preuzima­nju dioničkih društava (»Narodne
novine« br. 84/02, 87/02, 120/02, u da­lj­njem tekstu: Zakon), Komisija za
vrijednosne papire Republike Hrvatske (u da­lj­njem tekstu: Komisija), teme­ljem
Zahtjeva društva FIAMA HOLDINGS S.A., 80 Broad Street, Monrovija, Republika
Liberija, zastupanog po trgovačkom društvu ERSTE VRIJEDNOSNI PAPIRI d.o.o.,
Zagreb, Varšavska 3-5, za odobre­nje objav­ljiva­nja izmjene ponude za preuzima­nje
javnog dioničkog društva JADROPLOV d.d., Split, Obala kneza Branimira 16, na
sjednici održanoj 16. rujna 2004. godine, donijela je

## RJEŠENJE

### O ODOBRENJU OBJAVLJIVANJA IZMJENE PONUDE ZA PREUZIMANJE

1.
Trgovačkom društvu FIAMA HOLDINGS S.A., 80 Broad Street, Monrovija, Republika
Liberija, odobrava se objav­ljiva­nje izmjene ponude za preuzima­nje javnog
dioničkog društva JADROPLOV d.d., Split, Obala kneza Branimira 16.

2. Ovo Rješe­nje objavit će se u »Narodnim novinama«.

```
Obrazloženje
```

Trgovačko
društvo FIAMA HOLDINGS S.A., 80 Broad Street, Monrovija, Republika Liberija,
zastupano po trgovačkom društvu ERSTE VRIJEDNOSNI PAPIRI d.o.o., Zagreb, Var­šavska
3-5, (da­lje u tekstu: Ponudite­lj), podnijelo je Komisiji dana 14. rujna 2004.
godine, Zahtjev za odobre­nje objav­ljiva­nja izmjene ponude za preuzima­nje
javnog dioničkog društva JADROPLOV d.d., Split, Obala kneza Branimira 16 (da­lje
u tekstu: Izdavate­lj), sukladno odredbi članka 13. stavka 4. Zakona.

Ponudu za preuzima­nje Izdavate­lja Komisija je
odobrila Rje­še­­njem od 17. VIII. 2004. godine.

Zahtjevu za odobre­nje objav­ljiva­nja izmjene ponude
za preuzima­nje javnog dioničkog društva JADROPLOV d.d., Split, Obala kneza
Branimira 16, Ponudite­lj je priložio tekst izmjene ponude za preuzima­nje
Izdavate­lja, dokaz o uplati administrativne pristojbe i naknade, sukladno
Pravilniku o vrsti i visini administrativnih pristojbi i naknada (»Narodne novine«
br. 115/02, 43/03) te kopije miš­lje­nja Nadzornog odbora Izdavate­lja.

Uvidom u Zahtjev za odobre­nje objav­ljiva­nja
izmjene ponude i tekst izmjene ponude za preuzima­nje, utvrđeno je da se
izmjena odnosi na točku 6. objav­ljene ponude za preuzima­nje »Naznaka ci­ljeva
ponudite­lja i ­nje­gova namjera u svezi s Društvom«, u svrhu pojaš­nje­nja ci­ljeva
Ponudite­lja i ­nje­govih namjera u svezi Izdavate­lja, a zbog miš­lje­nja
Nadzornog odbora Izdavate­lja koje je, dana 27. kolovoza 2004. godine, objav­ljeno
u Jutar­njem listu i Narodnim novinama.

Prema odredbi članka 13. stavka 4. Zakona, Ponudite­lj
može Komisiji podnijeti zahtjev za odobre­nje objav­ljiva­nja izmjene ponude za
preuzima­nje najkasnije 7 dana prije isteka roka traja­nja ponude. Uvidom u
presliku oglasa objav­ljenog u Jutar­njem listu i Slobodnoj Dalmaciji od dana
20. kolovoza 2004. godine i »Narod­ne novine« od 25. kolovoza 2004. godine,
utvrđeno je da je predmetni Zahtjev dostav­ljen u roku od 7 dana prije isteka
traja­nja važeće ponude za preuzima­nje, budući da ponuda za preuzima­nje traje
30 dana (članak 15. stavak 1. Zakona) od dana kasnije objave (članak 18. stavak
4. Zakona).

Sukladno odredbi članka 15. stavka 2. Zakona, u slučaju
objave izmjene ponude za preuzima­nje, rok važe­nja ponude se produžava za 7
dana, s time da ukupan rok važe­nja ponude ne može biti du­lji od 60 dana.
Sukladno odredbi članka 18. stavka 1. Zakona, svaku izmjenu ponude za preuzima­nje
ponudite­lj je obvezan objaviti u »Narodnim novinama« i u još jednim dnevnim
novinama koje se prodaju na teritoriju cijele Republike Hrvatske, u roku od 7
dana od dana primitka Rješe­nja o zahtjevu za odobre­nje objav­ljiva­nja
izmjene ponude za preuzima­nje.

Slijedom iznijetoga, va­ljalo je, teme­ljem odredbe članka
13. stavka 4. Zakona, odlučiti kao u izreci.

Teme­ljem odredbe članka 8. stavka 4. Zakona o tržištu
vrijednosnih papira (»Narodne novine« br. 84/02), ovo Rješe­nje objav­ljuje se
u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali se može
pokrenuti upravni spor podnoše­njem tužbe Upravnom sudu Republike Hrvatske u
roku 30 dana od dana primitka ovog rješe­nja.

Klasa: UP/I-450-08/04-02/125
Urbroj: 567-01/04-17
Zagreb, 16. rujna 2004.

Predsjednik Komisije
**Mi­ljenko Fičor,** v. r.

Rješenje, NN 134/2004-2386